Folketing
2004-01-14

Jamen så har jeg åbenbart ikke udtrykt mig klart. Jeg følte selv, at jeg forsøgte at sige, at det sociale system jo netop skal tage sig af de mennesker, som har nogle meget alvorlige problemer, men at når man f.eks. er på vej ud i problemerne - man har et ensomhedsproblem, man er måske kommet til byen, man kender ikke nogen, man har måske oplevet en kritisk situation i sin familie, hvor man måske ved at dele den med andre kan få noget vejledning, kan få nogle gode råd - er det frivillige system langt bedre gearet til det. Jeg føler ikke, at jeg på noget tidspunkt skulle have sagt, at det offentlige system ikke skulle være gearet til det, men blot, at med hensyn til den der personlige kontakt er det frivillige system langt bedre gearet til det, altså i de situationer, hvor man f.eks. ikke skal bruge en professionel psykolog eller skal have konkret vejledning om bestemte lovgivninger, som man f.eks. har brug for for at få en bolig.